CELEX: 32015R0562
Language: sl
Date: 2015-04-08 00:00:00
Title: Uredba Komisije (EU) 2015/562 z dne 8. aprila 2015 o spremembi Uredbe (EU) št. 347/2012 o izvajanju Uredbe (ES) št. 661/2009 Evropskega parlamenta in Sveta glede zahtev za homologacijo nekaterih kategorij motornih vozil glede na napredni sistem za zaviranje v sili

9.4.2015   
            
            
               SL
            
            
               Uradni list Evropske unije
            
            
               L 93/35
            
         UREDBA KOMISIJE (EU) 2015/562
   z dne 8. aprila 2015
   o spremembi Uredbe (EU) št. 347/2012 o izvajanju Uredbe (ES) št. 661/2009 Evropskega parlamenta in Sveta glede zahtev za homologacijo nekaterih kategorij motornih vozil glede na napredni sistem za zaviranje v sili
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (1), in zlasti člena 14(1)(a) Uredbe,
   ob upoštevanju naslednjega:
   
               (1)
            
            
               Uredba (ES) št. 661/2009 je ločena uredba za namene postopka homologacije, določenega z Direktivo 2007/46/ES Evropskega parlamenta in Sveta (2).
            
         
               (2)
            
            
               Uredba (ES) št. 661/2009 določa temeljne zahteve za homologacijo motornih vozil kategorij M2, M3, N2 in N3 glede na namestitev naprednega sistema za zaviranje v sili (advanced emergency braking system – AEBS). Treba je določiti posebne postopke, preskuse in zahteve za tako homologacijo.
            
         
               (3)
            
            
               Uredba (ES) št. 661/2009 določa splošno obveznost, da morajo biti vozila kategorij M2, M3, N2 in N3 opremljena s sistemom AEBS.
            
         
               (4)
            
            
               Uredba Komisije (EU) št. 347/2012 (3) določa posebne postopke, preskuse in zahteve za homologacijo motornih vozil glede na sistem AEBS in zagotavlja izvajanje navedenih zahtev v dveh stopnjah. Kot del prve stopnje naj bi se od 1. novembra 2013 za nekatere nove tipe vozil uporabljala homologacija na ravni 1. Kot del druge stopnje bi morali navedeni tipi vozil in nekateri drugi tipi vozil, ki niso bili predmet homologacije na ravni 1, pridobiti homologacijo na ravni 2, ki vključuje skladnost z nadaljnjimi in obsežnejšimi zahtevami. Uredba (EU) št. 347/2012 nadalje določa, da bi se homologacija na ravni 2 za nove tipe vozil izvajala od 1. novembra 2016.
            
         
               (5)
            
            
               S tako določenim časovnim okvirom za izvedbo homologacije na ravni 2 naj bi se zagotovilo dovolj dolgo pripravljalno obdobje, da se pridobijo dodatne izkušnje s sistemi AEBS in omogoči nadaljnji tehnični razvoj na tem področju. Poleg tega naj bi se s časovnim okvirom Komisiji omogočilo, da upošteva mednarodno usklajene zahteve za delovanje in preskušanje, ki naj bi jih Ekonomska komisija Združenih narodov za Evropo (UN/ECE) sprejela za tipe vozil kategorij iz Pravilnika št. 131 glede sistemov AEBS.
            
         
               (6)
            
            
               Zato je bilo predvideno, da bi Komisija ob upoštevanju nadaljnjih sprememb pri tem vprašanju na ravni UN/ECE in najpozneje dve leti pred datumom izvedbe homologacije na ravni 2 sprejela merila za preskušanje opozorila in aktiviranja zavor za tipe vozil kategorije M2 in kategorije N2 z največjo dovoljeno maso vozila, ki ne presega osem ton.
            
         
               (7)
            
            
               UNECE je opredelil vrednost ciljne hitrosti za scenarij s premičnim ciljem pri homologaciji na ravni 2 za preskušanje tipov vozil kategorije M2 in kategorije N2 z največjo dovoljeno maso vozila, ki ne presega osem ton. Vrednosti ciljne hitrosti so bile določene konservativno, da se za zadevne tipe vozil lahko pridobijo dodatne izkušnje s sistemi AEBS in omogoči nadaljnji tehnični razvoj na tem področju.
            
         
               (8)
            
            
               Ukrepi iz te uredbe so v skladu z mnenjem Tehničnega odbora za motorna vozila –
            
         SPREJELA NASLEDNJO UREDBO:
   Člen 1
   Priloga II k Uredbi (EU) št. 347/2012 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 200, 31.7.2009, str. 1.
   
      (2)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
   
      (3)  Uredba Komisije (EU) št. 347/2012 z dne 16. aprila 2012 o izvajanju Uredbe (ES) št. 661/2009 Evropskega parlamenta in Sveta glede zahtev za homologacijo nekaterih kategorij motornih vozil glede na napredni sistem za zaviranje v sili (UL L 109, 21.4.2012, str. 1).
   
      PRILOGA
      Priloga II k Uredbi (EU) št. 347/2012 se spremeni:
      
                  1.
               
               
                  točka 2.4.2.1 se nadomesti z:
                  
                              „2.4.2.1
                           
                           
                              
                                          (a)
                                       
                                       
                                          pri homologaciji na ravni 1: najmanj eno haptično ali zvočno opozorilo najpozneje pri vrednostih iz stolpca B preglednice iz Dodatka 1
                                       
                                    
                                          (b)
                                       
                                       
                                          pri homologaciji na ravni 2: najmanj eno opozorilo najpozneje pri vrednostih iz stolpca B preglednice iz Dodatka 2, kakor sledi:
                                          
                                                      —
                                                   
                                                   
                                                      v primeru vozila kategorije iz vrstice 1 preglednice iz Dodatka 2: haptično ali zvočno opozorilo, in
                                                   
                                                
                                                      —
                                                   
                                                   
                                                      v primeru vozila kategorije iz vrstice 2 preglednice iz Dodatka 2: haptično, zvočno ali optično opozorilo.“
                                                   
                                                
                                    
                        ;
               
            
                  2.
               
               
                  točka 2.4.2.2 se nadomesti z:
                  
                              „2.4.2.2
                           
                           
                              Najmanj dve opozorili najpozneje pri vrednostih iz:
                              
                                           
                                       
                                       
                                          pri homologaciji na ravni 1: stolpca C preglednice iz Dodatka 1
                                       
                                    
                                           
                                       
                                       
                                          pri homologaciji na ravni 2: stolpca C preglednice iz Dodatka 2“
                                       
                                    
                        ;
               
            
                  3.
               
               
                  zadnji stavek v točkah 2.5.2.1 in 2.5.2.2 se črta;
               
            
                  4.
               
               
                  Dodatek 2 se nadomesti z naslednjim:
                  
                     „Dodatek 2
                     
                        Homologacija na ravni 2: Zahteve za preskus opozorila in aktivacije – vrednosti za sprejetje/zavrnitev
                     
                     
                                 Vrstica
                              
                              
                                 A
                              
                              
                                 B
                              
                              
                                 C
                              
                              
                                 D
                              
                              
                                 E
                              
                              
                                 F
                              
                              
                                 G
                              
                              
                                 H
                              
                           
                                 0
                              
                              
                                 Kategorija vozila
                              
                              
                                 Mirujoči cilj
                              
                              
                                 Premični cilj
                              
                           
                                 Časovna razporeditev opozorilnih znakov
                              
                              
                                 Zmanjšanje hitrosti predmetnega vozila
                              
                              
                                 Časovna razporeditev opozorilnih znakov
                              
                              
                                 Zmanjšanje hitrosti predmetnega vozila
                              
                              
                                 Hitrost cilja
                              
                           
                                 Najmanj 1
                              
                              
                                 Najmanj 2
                              
                              
                                 Najmanj 1
                              
                              
                                 Najmanj 2
                              
                           
                                 (glej točko 2.4.2.1)
                              
                              
                                 (glej točko 2.4.2.2)
                              
                              
                                 (glej točko 2.4.5)
                              
                              
                                 (glej točko 2.5.2.1)
                              
                              
                                 (glej točko 2.5.2.2)
                              
                              
                                 (glej točko 2.5.3)
                              
                              
                                 (glej točko 2.5.1)
                              
                           
                                 1
                              
                              
                                 M3
                                     (1),
                                 N3 in N2> 8t
                              
                              
                                 Najpozneje 1,4 s pred začetkom faze zaviranja v sili
                              
                              
                                 Najpozneje 0,8 s pred začetkom faze zaviranja v sili
                              
                              
                                 Najmanj 20 km/h
                              
                              
                                 Najpozneje 1,4 s pred začetkom faze zaviranja v sili
                              
                              
                                 Najpozneje 0,8 s pred začetkom faze zaviranja v sili
                              
                              
                                 Predmetno vozilo ne trči v premični cilj
                              
                              
                                 12 ± 2 km/h
                              
                           
                                 2
                              
                              
                                 N2≤ 8t (2)
                                     (4)
                                 
                                 in
                                 M2
                                     (2)
                                     (4)
                                 
                              
                              
                                 Najpozneje 0,8 s pred začetkom faze zaviranja v sili
                              
                              
                                 Pred začetkom faze zaviranja v sili (3)
                                 
                              
                              
                                 Najmanj 10 km/h
                              
                              
                                 Najpozneje 0,8 s pred začetkom faze zaviranja v sili
                              
                              
                                 Pred začetkom faze zaviranja v sili (3)
                                 
                              
                              
                                 Predmetno vozilo ne trči v premični cilj
                              
                              
                                 67 ± 2 km/h (5)
                                 
                              
                           
               
            
         (1)  Za vozila kategorije M3 s hidravličnim zavornim sistemom se uporabljajo zahteve iz vrstice 2.
      
         (2)  Za vozila s pnevmatskim zavornim sistemom se uporabljajo zahteve iz vrstice 1.
      
         (3)  Vrednosti določi proizvajalec vozila ob homologaciji (glej točko 4.4 Dopolnila v delu 2 Priloge I).
      
         (4)  Proizvajalci vozil kategorij iz vrstice 2 se lahko odločijo za pridobitev homologacije vozil v skladu z vrednostmi iz vrstice 1; v tem primeru se dokaže skladnost z vsemi vrednostmi iz vrstice 1.
      
         (5)  Vrednosti ciljne hitrosti iz okenca H2 se revidirajo pred 1. novembrom 2021.“